CELEX: 32020R1588
Language: hr
Date: 2020-06-25 00:00:00
Title: Delegirana uredba Komisije (EU) 2020/1588 оd 25. lipnja 2020. o izmjeni Priloga I. Uredbi (EU) 2017/821 Europskog parlamenta i Vijeća utvrđivanjem količinskih pragova za rude i koncentrate tantala ili niobija, rude i koncentrate zlata, kositrene okside i hidrokside, tantalate i tantalove karbide

30.10.2020   
               
               
                  HR
               
               
                  Službeni list Europske unije
               
               
                  L 360/1
               
            
         DELEGIRANA UREDBA KOMISIJE (EU) 2020/1588
         оd 25. lipnja 2020.
         o izmjeni Priloga I. Uredbi (EU) 2017/821 Europskog parlamenta i Vijeća utvrđivanjem količinskih pragova za rude i koncentrate tantala ili niobija, rude i koncentrate zlata, kositrene okside i hidrokside, tantalate i tantalove karbide
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/821 Europskog parlamenta i Vijeća od 17. svibnja 2017. o utvrđivanju obveza dužne pažnje u lancu opskrbe za uvoznike iz Unije koji uvoze kositar, tantal i volfram, njihove rude i zlato podrijetlom iz sukobima pogođenih i visokorizičnih područja (1), a posebno njezin članak 1. stavak 4.,
         budući da:
         
                     (1)
                  
                  
                     Prilog I. Uredbi (EU) 2017/821 sadržava popis minerala i metala obuhvaćenih područjem primjene te uredbe i utvrđuje određene godišnje količinske pragove uvoza tih minerala i metala.
                  
               
                     (2)
                  
                  
                     U skladu s člankom 1. stavkom 3. Uredbe (EU) 2017/821 ta se uredba ne primjenjuje na uvoznike iz Unije ako je njihova godišnja količina uvoza svakog od dotičnih minerala ili metala niža od pragova iz Priloga I. toj uredbi. Ti su pragovi utvrđeni na razini kojom se osigurava da najmanje 95 % ukupnih količina uvoza u Uniju svakog minerala i metala podliježe obvezama uvoznika iz Unije utvrđenima u toj uredbi.
                  
               
                     (3)
                  
                  
                     Kada je 2017. Uredba donesena nisu postojale dovoljno raščlanjene oznake kombinirane nomenklature za pet određenih minerala i metala navedenih u Prilogu I. Stoga nisu bili dostupni podaci o uvozu tih minerala i metala te je u Prilogu I. još ostalo za utvrditi pet količinskih pragova.
                  
               
                     (4)
                  
                  
                     U skladu s člankom 1. stavkom 4. Uredbe (EU) 2017/821 Komisija treba utvrditi količinske pragove koji su još ostali za utvrditi u Prilogu I. donošenjem delegiranog akta u skladu s člancima 18. i 19. Uredbe (EU) 2017/821 radi izmjene Priloga I. Delegirani akt trebalo bi donijeti do 1. travnja 2020., ako je to izvedivo, ali najkasnije do 1. srpnja 2020.
                  
               
                     (5)
                  
                  
                     Uredbom (EU) 2017/821 utvrđeno je pet novih potpodjela Integrirane tarife Europskih zajednica („TARIC”) koji se odnose na tih pet minerala i metala za koje još nisu utvrđeni pragovi, u pogledu kojih su od stupanja na snagu Uredbe u lipnju 2017. carinska tijela država članica prikupila carinske podatke.
                  
               
                     (6)
                  
                  
                     U skladu s člankom 18. Uredbe (EU) 2017/821 Komisija se oslanja na informacije o uvozu za svakog uvoznika Unije koje su dostavile države članice za prethodne dvije godine, odnosno za 2018. i 2019.
                  
               
                     (7)
                  
                  
                     Prilog I. Uredbi (EU) 2017/821 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) 2017/821 mijenja se u skladu s Prilogom ovoj Delegiranoj uredbi.
         
         
            Članak 2.
            Ova Delegirana uredba stupa na snagu dvadesetog dana od dana objave u Službenom listu Europske unije.
         
         
            Ova je Delegirana uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 130, 19.5.2017., str. 1.
         
      
      
         
            PRILOG
            Prilog I. Uredbi (EU) 2017/821 mijenja se kako slijedi:
            
                        1.
                     
                     
                        u „Dijelu A: minerali” tablica se mijenja kako slijedi:
                        
                                    (a)
                                 
                                 
                                    treći redak zamjenjuje se sljedećim:
                                    
                                                „rude i koncentrati tantala ili niobija
                                             
                                             
                                                Ex26159000 
                                             
                                             
                                                10
                                             
                                             
                                                100 000 ”
                                             
                                          
                              
                                    (b)
                                 
                                 
                                    četvrti redak zamjenjuje se sljedećim:
                                    
                                                „rude i koncentrati zlata
                                             
                                             
                                                Ex26169000 
                                             
                                             
                                                10
                                             
                                             
                                                4 000 000 ”
                                             
                                          
                              
                  
                        2.
                     
                     
                        u „Dijelu B: metali” tablica se mijenja kako slijedi:
                        
                                    (a)
                                 
                                 
                                    drugi redak zamjenjuje se sljedećim:
                                    
                                                „kositreni oksidi i hidroksidi
                                             
                                             
                                                Ex28259085 
                                             
                                             
                                                10
                                             
                                             
                                                3 600 ”
                                             
                                          
                              
                                    (b)
                                 
                                 
                                    peti redak zamjenjuje se sljedećim:
                                    
                                                „tantalati
                                             
                                             
                                                Ex28419085 
                                             
                                             
                                                30
                                             
                                             
                                                30”
                                             
                                          
                              
                                    (c)
                                 
                                 
                                    sedmi redak zamjenjuje se sljedećim:
                                    
                                                „tantalovi karbidi
                                             
                                             
                                                Ex28499050 
                                             
                                             
                                                10
                                             
                                             
                                                770”